## 07720 Državni hidrometeorološki zavod

Državni hidrometeorološki zavod (DHMZ) prema Zakonu o sustavu državne uprave djeluje kao državna upravna organizacija kojom upravlja glavna ravnateljica imenovana od strane Vlade Republike Hrvatske. Kao nacionalna meteorološka i hidrološka služba DHMZ je dio svjetske mreže nacionalnih meteoroloških i hidroloških službi pod okriljem Svjetske meteorološke organizacije. DHMZ obavlja i znanstveno istraživačku djelatnost u znanstvenom području prirodnih znanosti.

DHMZ prikuplja, obrađuje i prosljeđuje podatke o vremenu, klimi, klimatskim varijacijama i promjenama, vodama i zraku te priprema upozorenja na opasne vremenske, hidrološke i ekološke pojave i klimatske ekstreme u cilju ublažavanja njihovih posljedica u skladu s preporukama Svjetske meteorološke organizacije i direktivama Europske Unije. S obzirom na očekivane učinke globalne promjene klime kroz pojavu sve češćih i jačih vremenskih i hidroloških ekstrema i na području Hrvatske, izuzetno je važna pravodobna, pouzdana i učinkovita informacija kako bi se osigurala prilagodba na te promjene. Raspoloživi podaci o klimi i njezinoj promjeni ključni su za izradu dugoročne državne strategije koja uključuje adaptaciju na klimatske promjene u cilju smanjenja njezinih negativnih učinaka i iskorištavanju pozitivnih. Pravodobna upozorenja na ekstremne vremenske, klimatske i hidrološke ekstreme (olujno nevrijeme, olujni i orkanski vjetar, hladni i toplinski valovi, poplave, suše itd.) znatno ublažavaju rizik učinaka prirodnih nepogoda i katastrofa, uključujući šumske požare, klizišta tla, narušavanje zdravlja, smanjenje proizvodnje hrane, smanjenje proizvodnje i opskrbe energije, prekid prometa, ugrožavanje turizma i dr.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 07720 | 32.423.823 | 46.285.720 | 23.974.083 | 20.819.726 | 20.967.821 | 51,8 |

### 3407 METEOROLOGIJA, HIDROLOGIJA I KAKVOĆA ZRAKA

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 3407 | 32.423.823 | 46.285.720 | 23.974.083 | 20.819.726 | 20.967.821 | 51,8 |

Cilj 1. . Razvijati sustav za praćenje okoliša, vremena i klime u svrhu povećanja sigurnosti života i imovine

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Razvijen sustav za praćenje okoliša, vremena i klime | Razvoj i primjena numeričkog modela ALADIN za potrebe kratkoročne prognoze vremena | % | 90 | DHMZ | 92 | 94 | 96 |
| Smanjenje štete i posljedica nepogoda | Razvoj i primjena statističko-klimatoloških metoda i klimatskog modeliranja | % | 90 | DHMZ | 92 | 94 | 96 |

#### A654000 ADMINISTRACIJA I UPRAVLJANJE

Zakonske i druge pravne osnove

Zakon o državnim službenicima, Kolektivni ugovor za državne službenike i namještenike, Uredba o unutarnjem ustrojstvu DHMZ-a

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A654000 | 8.409.676 | 10.221.010 | 12.171.575 | 12.302.018 | 12.245.567 | 119,1 |

Najveći udio, više od 70% planiranih sredstava unutar aktivnosti za trogodišnje razdoblje odnosi se na plaće zaposlenika (redovan i prekovremeni rad te plaće za posebne uvjete rada), naknade za prijevoz te ostala materijalna prava (otpremnine, regres za godišnji odmor i dr.). Iznos plaće zaposlenika dobiven je na temelju umnoška proračunske osnovice i koeficijenta složenosti poslova u državnoj službi. Za razdoblje 2024.-2026. planira se nešto veći iznos sredstava pod pretpostavkom razine prava iz rujna 2023. godine te u skladu s najavljenim Vladinim prijedlogom uredbe o novoj poreznoj reformi početkom 2024. godine.

Preostalih 30% planiranih sredstava u svakoj godini obuhvaćenog razdoblja odnosi se na režijske troškove, troškove zakupa (poslovnog i skladišnog prostora, tehničke opreme, aparata za vodu), premije osiguranja (meteorološke-oceanografske plutače), zdravstvene usluge (sistematski pregledi za državne službenike po Kolektivnom ugovoru) i usluge tekućeg i investicijskog održavanja. Navedeni troškovi su procijenjeni na temelju izdataka u 2023. godini uzimajući u obzir i globalno poskupljenje energenata.

Blago povećanje u 2024. i 2025. godini odnosi se na usluge telefona, pošte i prijevoza u okviru kojih je naglasak na novi trošak prijema podataka s meteorološko-oceanografskih plutača nabavljenih u okviru projekta METMONIC (gsm i satelitski prijemnik IRIDIUM), kao i prijevoza brodom s ciljem obilaska i održavanja plutača, a sredstva za izvršenje su planirana na izvoru 31 Vlastiti prihodi. U istom razdoblju osiguran je i veći iznos sredstava za rashode energije zbog novoinstaliranih radara i superračunala koji zahtijevaju znatno veću potrošnju električne energije, a neophodni su za kontinuiranu provedbu djelatnosti DHMZ-a.

#### A654015 DRŽAVNA INFRASTRUKTURA ZA MOTRENJA ATMOSFERE,VODA I KVALITETE ZRAKA

Zakonske i druge pravne osnove

Zakon o meteorološkoj i hidrološkoj djelatnosti, Zakon o zaštiti zraka

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A654015 | 2.939.292 | 3.273.825 | 6.277.411 | 3.085.005 | 3.317.487 | 191,7 |

Planiranim sredstvima financiraju se meteorološka i hidrološka motrenja kvalitete zraka (mjerenja i opažanja), prikupljanje meteoroloških, hidroloških podataka i podataka o kvaliteti zraka, nabava materijala potrebnih za rad postaja i laboratorija (radiosonde, baloni, plinovi, kalibracijska mješavina, termometri, laboratorijsko pribor i suđe i ostalo), ugovori za više od 1.000 honorarnih motritelja, najam zgrada (kemijski laboratorij za kvalitetu zraka, referentni laboratorij za kvalitetu zraka te meteorološke postaje – Zavižan, Pazin, Palagruža, Susak itd), održavanje opreme i instrumenata te umjeravanje instrumenata. Također, iz ove aktivnosti financira se i veći dio infrastrukture DHMZ-a.

Više od 30% od ukupno planiranih sredstava odnosi se na sklopljene ugovore s honorarnim motriteljima, a izračun je napravljen na temelju prethodno sklopljenih ugovora. Osim navedenog, dio rashoda za intelektualne usluge odnosi se na troškove izrade podloga za proširenje akreditacije, međulaboratorijske usporedbe kao ključan dio kontrole kvalitete.

Rashodi za usluge tekućeg i investicijskog održavanja uključuju održavanje portabilnih i hidroloških mjernih instrumenata na postajama te servise i validaciju dijela opreme kemijskog laboratorija. U 2024. godini planira se obnova krova na GMP Ogulin i izgradnja Glavne meteorološke postaje Hvar (motrilište i zgrada), a u 2025. godini GMP Lastovo.

U skladu s novim Planom nabave i već postojećim podacima o provedenim nabavama i sklopljenim ugovorima iz prethodnih godina, planirana je nabava meteoroloških instrumenata i opreme, kišomjera i za 2024. godinu automatskog sustava za radiosondažna mjerenja.

U planiranom iznosu sredstava za cijelo razdoblje nema značajnih odstupanja budući da se radi o nabavi opreme, sirovina, uređaja, održavanju infrastrukture, plaćanju najma te isplati naknada motriteljima koji se kontinuirano provode svake godine budući da je to neophodno za neometan rad DHMZ-a.

#### A654017 NACIONALNA ARHIVA I BAZA METEOROLOŠKIH,HIDROLOŠKIH I PODATAKA O KVALITETI ZRAKA

Zakonske i druge pravne osnove

Zakon o meteorološkoj i hidrološkoj djelatnosti, Zakon o zaštiti zraka, Zakon o arhivskom gradivu i arhivima

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A654017 | 165.818 | 117.915 | 99.542 | 99.542 | 99.542 | 84,4 |

Nešto više od 60% izdataka ukupnih rashoda planirano je na ovoj aktivnosti za ugovore o redovnom održavanju softvera koji se obnavljaju svake godine, a izračun je napravljen na temelju procijenjenih tržišnih cijena i dosadašnjih sklopljenih ugovora s pružateljima usluga. Softveri osiguravaju prikupljanje (24 sata/365 dana), kontrolu, obradu, povezivanje i distribuciju podataka za daljnje operativne i druge potrebe te arhivu podataka (manje od 40% rashoda). Stoga su sredstva planirana u istom omjeru za 2024., 2025. i 2026 godinu. Svi meteorološki, hidrološki i podaci kvalitete zraka i oborine pohranjuju se u arhivu i baze podataka te predstavljaju nacionalno blago Republike Hrvatske.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Povezanost postojećih baza podataka odnosno prikupljeni, povezani i obrađeni podaci | Objedinjena baza podataka (baza klimatoloških podataka, baza terminskih vrijednosti (svaki sat po raspoloživosti) meteoroloških podataka, baza podataka automatskih mjernih sustava, baza visinskih podataka (radiosondaža, ceilometar), u izradi je trenutno i baza kontroliranih podataka automatskih mjernih sustava | % | 80% | DHMZ | 85% | 90% | 90% |

#### A654018 ZAŠTITA ŽIVOTA,OKOLIŠA,VLASNIŠTVA I VITALNE INFRASTRUKTURE RH

Zakonske i druge pravne osnove

Zakon o meteorološkoj i hidrološkoj djelatnosti, Zakon o zaštiti zraka, Zakon o sustavu obrane od tuče; Pravilnik o operativnom djelovanju sustava obrane od tuče, Program aktivnosti u provedbi posebnih mjera zaštite od požara od

interesa za Republiku Hrvatsku za 2020. godinu, Pomorski zakonik, SOLAS konvencija (Međunarodna konvencija o zaštiti i spašavanju na moru)

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A654018 | 216.775 | 223.638 | 189.657 | 188.204 | 188.204 | 84,8 |

95 % od ukupno planiranih sredstava iz ove aktivnosti namijenjeno je za financiranje intelektualnih usluga prijevoda pomorskih vremenskih prognoza za potrebe sigurnosti pomorskog prometa na Jadranu kao i za intelektualne usluge inozemnih organizacija koje se odnose na upozorenja na vremenske pojave. DHMZ je zadužen za izradu i snimanje govornih meteoroloških obavijesti za brodice i jahte u plovidbi unutarnjim morskim vodama i teritorijalnom moru Republike Hrvatske te slanje obavijesti računalnim putem lučkim kapetanijama.

5 % sredstava planirano je za edukacije prognostičara (radionice, seminari, konferencije i kotizacije) te sudjelovanje meteorologa na redovnim ECMWF, WMO i EUMETSAT stručnim radionicama.

Budući da se radi o financiranju usluga koje osiguravaju dobivanje podataka za pripremu pomorskih prognoza te sudjelovanja na redovnim stručnim radionicama, nema značajnih odstupanja u planiranim iznosima sredstava za svaku godinu.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Sudjelovanje na redovnim stručnim radionicama te simpozijima i kongresima | Stručno usavršavanje djelatnika koje je neophodno za prilagodbu promjenama i praćenje razvoja znanosti. | Breoj | 0 | DHMZ | 10 | 10 | 10 |

#### A654021 OBRANA OD TUČE

Zakonske i druge pravne osnove

Zakon o sustavu obrane od tuče, Pravilnik o operativnom djelovanju sustava obrane od tuče

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A654021 | 778.972 | 1.199.446 | 1.115.700 | 1.331.200 | 1.216.700 | 93,0 |

Temeljem dopisa Ministarstva poljoprivrede od 28.03.2023. nužno je organizirati provedbu operativnih poslova obrane od tuče u skladu sa Zakonom o sustavu obrane od tuče u 2023. godini u narednom trogodišnjem razdoblju što uključuje planiranje sredstava za nabavu adekvatne količine otopine srebro jodida, honorarne poslužitelje prizemnih generatora u sezoni s početkom rada od 1.svibnja na temelju sklopljenih ugovora, održavanje postaja za obranu od tuče i radarskih centara.

Iznosi planiranih sredstava u projekcijama za 2025. i 2026. godinu podložni su promjenama radi mogućih novih Odluka o statusu postojećeg sustava obrane od tuče u RH.

S obzirom na loše stanje službenih automobila za potrebe operativne obrane od tuče i nemogućnost rješavanja toga pitanja unutar Zavoda u 2024. planirana je nabava nekoliko novih dostavnih/kombi vozila.

Proračunski okvir 2024.-2026. znatno odstupa od usvojenog plana tekuće 2023. godine, kao i usvojenih projekcija za 2024. i 2025. godinu iz razloga što u usvojenoj projekciji za 2024. godinu aktivnost obrane od tuče nije imala planirana financijska sredstva osim na kontu 3239, kao niti u 2025. godini zbog očekivanog stavljanja Zakona o sustavu obrane od tuče izvan snage. Iz istog razloga, za 2023. godinu planirana sredstva odnosila su se samo za nužno održavanje operativne aktivnosti obrane od tuče, međutim u rebalansu u ožujku 2023. godine Ministarstvo poljoprivrede odobrilo je dodatna sredstva za nastavak provedbe operativnih poslova obrane od tuče.

S obzirom na još uvijek neriješen status postojećeg sustava obrane od tuče koji je reguliran Zakonom o sustavu obrane od tuče planirana sredstva odnose se na nužno održavanje operativne aktivnosti obrane od tuče od kojih se 13% odnosi na održavanje postaja za obranu od tuče i radarskih centara, a 54% na propisno zbrinjavanje infrastrukture (lansirne i generatorske postaje, ostatak raketa i otopine reagensa srebrnog jodida). Preostala sredstva (33%) odnose se na službena putovanja, zakupnine i najamnine, premije osiguranja, sitan inventar te uredsku opremu i namještaj.

#### A654057 PODRŠKA GOSPODARSTVU I ODRŽIVOM RAZVOJU

Zakonske i druge pravne osnove

Zakon o meteorološkoj i hidrološkoj djelatnosti

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A654057 | 46.505 | 15.007 | 35.117 | 28.481 | 28.481 | 234,0 |

Kao potpora provedbi prilagodbe klimatskim promjenama i unaprjeđenju usluga za potrebe gospodarstva i države, untar ove aktivnosti 95 % od ukupno planiranih sredstava namijenjeno je za izradu različitih klimatskih podloga, studija, elaborata te za razvoj novih prognostičkih produkata (novi grafički i numerički prikazi) koji će formom i sadržajem biti prilagođeni potrebama korisnika iz različitih grana gospodarstva. Isto tako planira se izrada projektnog zadatka za unaprjeđenje relacijske baze i meteo aplikacije te porast zahtjeva za ocjenom očekivanih klimatskih promjena na pojedinim područjima RH i njihov utjecaj na gospodrastvo. Ostalih 5% sredstava namijenjeno je za nabavu komunikacijske opreme zbog sve učestalijih i neophodnih sastanaka na daljinu te nabavu ostale računalne opreme.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Grafički i numerički prikazi | Prognostički produkti za potrebe operativne prognoze vremena u DHMZ-u kao i za potrebe drugih korisnika iz različitih grana gospodarstva (studije, elaborati, klimatske podloge) | % | 0 | DHMZ | 100% | 100% | 100% |

#### A654071 MEĐUNARODNE OBAVEZE

Zakonske i druge pravne osnove

Zakon o meteorološkoj i hidrološkoj djelatnosti, Konvencija o Svjetskoj meteorološkoj organizaciji - WMO, ECMWF, EUMETSAT, ECOMET.

Zakon o potvrđivanju Ugovora između Vlade Republike Hrvatske i EUMETSAT-a (Europska organizacija za eksploataciju meteoroloških satelita), nakon što je prihvaćen u Hrvatskom saboru, proglašen je 26.10.2006. – punopravno članstvo Republike Hrvatske, Sporazum o pristupanju Republike Hrvatske Konvenciji ECMWF-a potpisan 8.11.2011. Republika Hrvatska je punopravna članica od 01.01.2016. godine. ,

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A654071 | 1.694.152 | 1.981.973 | 2.182.391 | 2.071.993 | 2.175.675 | 110,1 |

Aktivnost Međunarodne obaveze odnosi se na obveze Republike Hrvatske prema međunarodnim ugovorima s međunarodnim i međuvladinim organizacijama i asocijacijama te poslovima u upravljačkim tijelima organizacija i programa. U toj aktivnosti najveći udio, odnosno više od 80% planiranih sredstava odnosi se na međunarodne članarine Republike Hrvatske.

Iznosi na navedenoj aktivnosti u svim godinama planirani su prema visini članarina koje su određene na temelju Konvencija i Ugovora.

Preostala sredstva planirana su za službena putovanja djelatnika DHMZ-a sa svrhom njihova sudjelovanja na konferencijama navedenih organizacija.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Udio isplaćenih članarina u ukupnom iznosu godišnjih članarina | Članarine koje je Republika Hrvatska dužna plaćati međuvladinim organizacijama temeljem Zakona i Konvencija i Ugovora koji su prihvaćeni ratifikacijom u Hrvatskom saboru | % | 0 | DHMZ | 100 | 100 | 100 |

#### A654077 DRŽAVNA MREŽA ZA TRAJNO PRAĆENJE KVALITETE ZRAKA

Zakonske i druge pravne osnove

Zakon o zaštiti zraka, Uredba o razinama onečišćujućih tvari u zraku, Pravilnik o praćenju kvalitete zraka

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A654077 | 429.283 | 917.880 | 710.573 | 640.175 | 667.880 | 77,4 |

Od ukupnog iznosa planiranih sredstava za ovu aktivnost, najveći dio, 80% odnosi se na nabavu materijala i sirovina, materijala i dijelova neophodnih za neprekidan rad postaja za trajno praćenje kvalitete zraka (potrošni laboratorijski materijal, boce plina...) te za redovno održavanje i servise mjerne opreme za praćenje kvalitete zraka uključujući i razvoj modula za praćenje rezultata kontrole kvalitete rada mjerne opreme. Planirani iznosi procijenjeni su na osnovi nabavljenih uređaja, materijala i opreme prijašnjih godina. U 2024. godini planirana je nabava dodatnih data loggera, novog sustava za prikupljanje i spremanje podataka mjerenja kao i ulaganje u dodatni razvoj informatičkih modula za mjerenje kvalitete zraka u učešću manjem od 10% (dorada funkcionalnosti sustava za upravljanje podacima mjerenja). Preostala planirana sredstva, odnosno više od 10% odnosi se na usluge umjeravanja dilucijskih jedinica za razrjeđivanje plinova, usluge za posebna praćenja kvalitete zraka za koje DHMZ nije akreditiran te računalne usluge za novi sustav za mjerenje kvalitete zraka

U financiranju rada Državne mreže za praćenje kvalitete zraka sudjeluje FZOEU.

Pokazatelji rezultata

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Neprekidan rad postaja za praćenje kvalitete zraka | Održavanje sustava za praćenje kvalitete zraka koje uključuje obilazak i kontrolu rada postojećih mjernih sustava kako ne bi došlo do prekida u radu postaja | % | 100 | DHMZ | 100 | 100 | 100 |

#### K654052 INFORMATIZACIJA

Zakonske i druge pravne osnove

Uredba o unutarnjem ustrojstvu DHMZ-a, Zakon o javnoj nabavi

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K654052 | 385.346 | 492.021 | 465.315 | 440.645 | 448.172 | 94,6 |

Sredstva su namijenjena za nabavu informatičke opreme (zamjena zastarjele opreme za glavne meteorološke postaje), za ulaganje u nove računalne programe (software za laboratorij za kvalitetu zraka: vage i pHmetar/konduktometar) te za održavanje postojećih programa na koje se odnosi više od 75% rashoda ove aktivnosti.

U 2024. i 2025. godini planira se izrada ALADIN API-ja i rješenje za vizualizaciju klimatskog atlasa što obuhvaća dio od preostalih 25% sredstava od ukupnih rashoda ukljućujući i dodatno ulaganje na postrojenjima i opremi odnosno nadogradnja sustava HPC NEVERIN planirano u 2024. godini.

Iznosi za cijelo razdoblje 2024.-2026. procijenjeni su na temelju prijašnjih nabava i ugovora (uključujući i globalno poskupljenje i istraživanje tržišta).

#### K654054 PROJEKT EUMETRAIN

Zakonske i druge pravne osnove

Financijska sredstva za međunarodni projekt EUMETRAIN su u potpunosti osigurana od strane EUMETSAT-a, a za projektne aktivnosti DHMZ-a isplaćuju se sukladno ugovoru: Agreement on the development of the Eumetsat training project »EUMe Train 2nd Phase« (sklopljen 8. studenoga 2010. godine, između The zentralanstalt fur meteorologie und geodynamik (ZAMG) i Državnog hidrometeorološkog zavoda (DHMZ). Agreement on the development of the Eumetsat training project »EUMe Train Phase 3« (sklopljen 7. studenoga 2014. godine, između The zentralanstalt fur meteorologie und geodynamik (ZAMG) i Državnog hidrometeorološkog zavoda (DHMZ); Agreement on the development of the Eumetsat training project »EUMe Train Phase 4« (sklopljen 2. listopada 2019. godine, između The zentralanstalt fur meteorologie und geodynamik (ZAMG) i Državnog hidrometeorološkog zavoda (DHMZ)). Project »EUMe Train Phase 4« traje do rujna 2024. godine. U pripremi je prijedlog Ugovora i za 5. fazu projekta (Proposal fort he next Phase of EUMeTrain, October 2024-September 2029).

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K654054 | 55.390 | 89.508 | 95.820 | 96.078 | 102.715 | 107,1 |

Sredstva osigurana kroz projekt EUMETRAIN planiraju se koristiti za edukaciju meteorologa, prognostičara i ostalih geoznanstvenika u području satelitske meteorologije te za službena putovanja na godišnje sastanke, radionice i tečajeve oko 25%, za održavanje internet stranice projekta 70% , te nabavu nove opreme koja će to omogućiti 5%. U tom smislu jedan od ciljeva projekta je i nadogradnja internet portala projekta (http://eumetrain.org/) na kojem se nalaze moduli za učenje putem računala, a najčešće sadrže obrade zanimljivih i ekstremnih meteoroloških situacija. Do kraja 4. faze, a osobito tijekom 5. faze fokus aktivnosti projekta bit će usmjeren na obuku vezanu uz podatke sa novog satelita MTG (Meteosat Third Generation) te njihovo što bolje iskorištavanje u operativne i istraživačke svrhe.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Nadogradnja i nadopunjavanje internet stranice projekta s novim modulima za obuku putem računala, osvježavanje priručnika iz satelitske meteorologije uvođenjem novih koncepcijskih modela. Priprema priručnika za korištenje novih produkata temeljenih na podacima sa novog satelita (MTG). Obrada zanimljivih meteoroloških situacija i održavanje predavanja i tečajeva putem interneta, a sve u svrhu edukacije meteorologa, prognostičara i ostalih geoznanstvenika u području satelitske meteorologije | Moduli služe za navedenu obuku i osvježavanje znanja zaposlenika DHMZ-a i studenata geoznanosti | % | 80 | DHMZ | 85 | 95 | 100 |

#### K654062 OBNOVA VOZNOG PARKA

Zakonske i druge pravne osnove

Zakon o javnoj nabavi, Zakon o meteorološkoj i hidrološkoj djelatnosti

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K654062 | 147.295 | 207.421 | 192.012 | 147.850 | 151.642 | 92,6 |

Planirani izdaci na ovoj aktivnosti iznose više od 30 % sredstava u trogodišnjem razdoblju i odnose se na nabavu novih vozila za potrebe Službe za tehničku potporu i Službe za mjerenja i opažanja površinskih i podzemnih voda. S obzirom na to da u 2023. godini nije realizirana nabava čamca za prijevoz u pomorskom i riječnom prometu za provedbu mjerenja riječnog nanosa, planirana je u 2024. godini s učešćem manjim od 20% u ukupnim planiranim financijskim sredstvima (DHMZ je jedina specijalizirana institucija u RH za aktivnosti mjerenja riječnog nanosa). Više od 40 % sredstava odnosi se na pokrivanje troškova tekućeg održavanja te troškove tehničkih pregleda i registracija.

S obzirom na neizvjesnost operativnih aktivnosti Službi za obranu od tuče kako u dugoročnom planiranju tako i u njihovom trajanju te činjenicu da su vozila u tim službama poprilično stara (6 vozila iz 2002. i 2 vozila iz 2006.), ova proračunska aktivnost uključuje i troškove zakupnina i najamnina za potrebe najma vozila za prijevoz otopine kao optimalno rješenje, a njihov udio iznosi nešto manje od 10%.

#### K654063 IZGRADNJA NOVE UPRAVNE ZGRADE ZAVODA

Zakonske i druge pravne osnove

Suglasnost Ministarstva znanosti, obrazovanja i sporta od 30.06.2016.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K654063 | 22.031 | 36.362 | 66.362 | 00 | 00 | 182,5 |

Na ovoj proračunskoj aktivnosti planirana sredstva u 2024. godini odnose se na studiju izvodljivosti za novi projekt zgrade "Jačanje kapaciteta za praćenje klimatskih promjena i njihovih posljedica" dok za sljedeća dva proračunska razdoblja sredstva nisu planirana jer se čeka na rješenje u vezi građevinske dozvole i sufinanciranja izgradnje nove upravne zgrade.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Izrađena dokumentacija za prijavu na poziv za dostavu projektnog prijedloga koji se financiraju iz OPKK | Dokumentacija za prijavu projektnog prijedloga na Poziv za dostavu projektnih prijedloga koji se financiraju iz europskih i strukturnih fondova u okviru OP KK | Broj | 0 | DHMZ | 1 | 0 | 0 |

#### K654066 USPOSTAVA I RAZVOJ REGIONALNOG POMORSKOG METEOROLOŠKOG CENTRA

Zakonske i druge pravne osnove

Zakon o meteorološkoj i hidrološkoj djelatnost, Međunarodna konvencija o zaštiti ljudskih života na moru (SOLAS)

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K654066 | 5.309 | 343.972 | 00 | 145.995 | 172.539 | 0,0 |

Kroz ovu proračunsku aktivnost planira se izgradnja zgrade i opremanje Pomorskog meteorološkog centra Split s obzirom da postojeća nije adekvatna za korištenje, a PMC Split trenutno koristi najam zgrade u vlasništvu Grada Splita. Budući da je u tijeku rješavanje imovinsko-pravnih odnosa i izrada troškovnika, planirana predviđena izgradnja i opremanje nove zgrade u 2024. godini prebacuju se u 2025. godinu. Za potrebe uspostavljanja Regionalnog pomorskog centra u Splitu iznosi su procijenjeni na temelju prijašnjih nabava iste vrste opreme (uključujući globalno poskupljenje materijala i sirovina). Također, značajan iznos sredstava osigurava se iz Vlastitih prihoda.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Nabavljena oprema | Opremanje Regionalnog pomorskog centra u Splitu sa svrhom njegova uspostavljanja | % | 0 | DHMZ | 70% | 0% | 100% |
| Izgrađena nova zgrada | Uspostavljen Regionalni pomorski centar Split Divulje | % | 0 | DHMZ | 80% | 90% | 100% |

#### K654072 RAZVOJ DJELATNOSTI DHMZ-A

Zakonske i druge pravne osnove

Zakon o meteorološkoj i hidrološkoj djelatnosti, Zakon o zaštiti zraka

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K654072 | 74.502 | 124.523 | 160.027 | 124.872 | 127.154 | 128,5 |

Kroz aktivnost Razvoj djelatnosti DHMZ-a više od 50% sredstava planira se za stručno usavršavanje i daljnji profesionalni razvoj za sve zaposlenike Zavoda. Ostatak sredstava planira se za pripremu i izdavanje biltena DHMZ-a odnosno za autorske honorare autorima članaka te za nabavu stručnih časopisa i knjiga za potrebe knjižnice DHMZ-a. Također, predviđeno je angažiranje visoko obrazovanih vanjskih stručnjaka specijaliziranih na području meteorologije zbog potreba za unapređenjem modelarskih sustava važnih za održivost zavodskih projekata.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Edukacija djelatnika | Stručno usavršavanje za sve djelatnike DHMZ-a (javna nabava, financije i računovodstvo, područje pravnih pitanja, stručne radionice iz područja djelatnosti Zavoda | Broj | 0 | DHMZ | 150 | 160 | 160 |
| Bilten | Izdavanje dva puta godišnje stručnog časopisa (biltena) | Broj | 0 | DHMZ | 2 | 2 | 2 |

#### K654089 EUMETNET Klima Projekt

Zakonske i druge pravne osnove

Odlukom o početku programa (Programme decision), navedeni su dokumenti koji definiraju program:1. The decisions of the EUMETNET Assembly of Members related to the Programme, 2. The Programme Decision Document; 3. The Climate Programme proposal from ZAMG, DHMZ and OMSZ attached as Annex 2 of the Programme Decision

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K654089 | 4.945 | 14.804 | 10.193 | 10.193 | 00 | 68,9 |

Razvoj klimatskih servisa brzo je rastuće područje zbog različitih inicijativa i novih pružatelja usluga (npr. Copernicus Climate Change Service C3S). Stoga je nužno da europske nacionalne meteorološke i hidrološke službe (NMHS) kao članice EUMETNET-a prate inovacije i razvoj ovih usluga. Također je prepoznata potreba za interakcijom između NMHS-a, i između NMHS-a i europskih organizacija i dionika. Cilj ovog programa je pružanje podrške članicama EUMETNET-a u oba zadatka. Projektom se planira suradnja zemalja članica EUMETNET-a na jačanju sustava izdvanja i izrade klimatskih usluga ujednačenim razvojem svih zemalja članica.

 Projektom se financira rad stručnjaka i sudjelovanje na sastancima i skupovima. Najveći dio planiranih sredstava utrošit će se na službena putovanja i stručno usavršavanje zaposlenika oko 50%. Preostala sredstva planirana su za nabavu računala 13%, intelektualne i osobne usluge 17% te organizaciju sastanaka i radionica 20%. Aktivnosti se provode kroz izradu strateških dokumenata razvoja klimatskih usluga, sastanke ekspertnog klimatskog tima (expert team climate), sudjelovanjem na stručnim skupovima i razmjenom iskustava unutar ekspertnog tima, organiziranjem radionica i uspostavom i jačanjem kontakata s trećim stranama te pripremom priopćenja (newsletters). Godišnje se organiziraju radionice o homogenizaciji i interpolaciji, sastanci klimatskih experata, redovno izvještavanje o novostima putem emailova i bloga i kontakti na razmjeni informacija i suradnji s trećim stranama.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj izrađenih projektnih izvješća | Polugodišnjia stručna i financijska izvješća | Broj | 10 | DHMZ | 1 | 1 | 0 |
| Broj organiziranih sastanka etc expert team climate | Sastanci s ciljem unaprijeđenja komunikacije članica i komunikacije s trećim stranama | Broj | 10 | DHMZ | 2 | 2 | 0 |
| Broj kontakata uspostavljenih s trećim stranama | Kontakti s trećim stranama s ciljem obostrane razmjene informacija i unaprijeđenja suradnje | Broj | 10 | DHMZ | 2 | 2 | 0 |
| Broj organiziranih radionica | Radionice za članice eumetnet-a, data management workshop, homogenisation workshop, spatial interpolation workshop, ems sessions | Broj | 5 | DHMZ | 1 | 1 | 0 |

#### K654098 PROMETNI MODEL ZA BOLJU POLITIKU KVALITETE ZRAKA U GRADOVIMA - LIFE City TRAQ

Zakonske i druge pravne osnove

Zakon o zaštiti zraka, Ugovor o dodjeli bespovratnih sredstava, Agreement No 101074741 — LIFE21-GIE-BE-LIFE CityTRAQ , sklopljen je između European Climate, Infrastructure and Environment Executive Agency (CINEA) i Vlaamse Milieumaatschappij, Stad Antwerpen, Stad Brugge, Stad Gent, Rijksinstituut voor Volksgezondheid en Milieu i Državnog hidrometeorološkog zavoda.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K654098 | 00 | 6.306 | 68.488 | 55.169 | 10.032 | 1086,1 |

LIFECityTRAQ će koristiti neke od postojećih ulaznih podataka modeliranja, omogućenih kroz AIRQ projekt (Proširenje i modernizacija državne mreže za trajno praćenje kvalitete zraka-AIRQ) kao ulazne podatke za pilot-program u Zagrebu. Postojeći podaci će se poboljšati novim podacima iz LIFECityTRAQ-a. Nadalje, dodatno će se proširiti znanje, nas kao korisnika, o korištenju alata za modeliranje kvalitete zraka za podršku lokalnoj politici. Istražit će se sinergije između LIFECityTRAQ-a i scenarija za postizanje smanjenja emisija do 2030. i klimatske neutralnosti do 2050. Alati LIFECityTRAQ-a koristit će se i za testiranje učinka mjera za poticanje prelaska na održive prometne sustave kako bi se smanjili problemi mobilnosti i emisija. Procjena kvalitete zraka ovisi o brojnim podacima iz različitih izvora (promet, broj stanovnika, korištenje zemljišta i zemljišni pokrov, meteorologija itd.), međutim usklađivanja podataka još uvijek nema. Iskustva iz LIFECityTRAQ-a poslužit će i tome.

Ukupna vrijednost dijela projekta vezanog za DHMZ je 149.757,20 eur, od čega 60 % financira EU (89.854,32 eura) a 40 % (59.902,88 eura) Zavod iz vlastitih prihoda . Projekt je počeo u rujnu 2022. godine i trajat će do 2026. godine.

Planirana sredstva namijenjena su za podmirenje troškova plaća zaposlenih na projektu 20%, službenih putovanja 5% , te nabavu instrumenata (senzora kvalitete zraka i brojač prometa) 75%. U 2025. godini uz sredstva za isplatu plaća zaposlenih na projektu još su planirana sredstva za intelektualne i osobne usluge (izračune emisija iz prometa za Grad Zagreb) oko 70%.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Koordinacijski sastanci partnera, kvartalno | Kordinacijski sastanci s ciljem praćenja projektnih aktivnosti i dinamike postavljanja demonstracijskog pilot-projekta koji će omogućiti testiranje prenosivosti LIFECityTRAQ pristupa i računalnih modela te povećanje baze znanja o procjeni kvalitete zraka i pripremi planova za poboljšanje kvalitete zraka | Broj | 4 | DHMZ | 8 | 12 | 16 |
| Računalni modeli (alati) razvijeni u projektu primjenjeni na gradu Zagrebu | Postavljanje demonstracijskog pilot-projekta koji će omogućiti testiranje prenosivosti LIFECityTRAQ pristupa i računalnih modela(alata) te povećanje baze znanja o procjeni kvalitete zraka i pripremi planova za poboljšanje kvalitete | % | 0 | DHMZ | 20 | 60 | 100 |

#### K654099 DIGITALNI SUSTAV ZA PROGNOZU EKSTREMNOG VREMENA - DEODE

Zakonske i druge pravne osnove

Ugovor o suradnji No. 2230C0037 za program Destination Earth On-Demand Digital Twin

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K654099 | 00 | 73.733 | 89.517 | 10.432 | 00 | 121,4 |

Destination Earth (DestinE) program razvija - na globalnoj skali – digitalni model Zemlje za praćenje i prognozu interakcije između prirodnih pojava i ljudskih aktivnosti. Kao dio strategija Europske komisije (Green Deal, Digitalna Strategija), DestinE će doprinijeti ciljevima kako zelene tako i digitalne tranzicije Europske Unije. DestinE će omogućiti korisnicima pristup tematskim informacijama, uslugama, modelima, scenarijima, simulacijama, prognozama i vizualizaciji povezanih podataka. Modeli i podaci će biti kontinuirano unapređivani da omoguće pouzdane informacije za izradu pripadnih mjera i politika.

Glavne komponente DestinE sustava su :

 Core Service Platform, platforma za jednostavan pristup rezultatima programa za DestinE korisnike. Platforma će omogućiti korištenje alata za potporu odlučivanju, aplikacije i usluge temeljeći se na otvorenom, fleksibilnim i sigurnim računalnim sustavom u oblaku.

 Data Lake, za pristup podacima servisa Copernicus, kao i podacima Europske svemirske agencije (ESA), Europske međuvladine organizacije za korištenje meteoroloških satelita (EUMETSAT) i Europskog centra za srednjoročne prognoze vremena (ECMWF) i drugim izvorima, poput interneta stvari (Internet of Things) i socio-ekonomskim podacima.

 Digital Twins – digitalne replike kompleksnih sustava Zemlje. ECMWF će, u suradnji sa svojim zemljama članicama, među ostalim i DHMZ-om, razviti Digital Twin Engine, kompleksan softverski i hardverski sustav koji zahtjeva nova generacija prognostičkih modela vrlo visoke razlučivosti.

Glavne planirane aktivnosti na projektu su sljedeće:

1. Konfiguriranje modela izrazito visoke razlučivosti: Cilje ove aktivnosti je napraviti najbolju moguću konfiguraciju za integraciju modela i asimilaciju podataka na način da bi se zadovoljili uvjeti za prognostičko modeliranje izrazito visoke horizontalne razlučivosti

2. Razvoj aplikacija i naknadne obrade podataka: Cilj ove aktivnosti je implementirati metodologiju za izradu kratkoročne prognoze vremena prilagođene korisnicima sa posebnim naglaskom na ekstreme i mogućnost aktivacije prognoze na zahtjev (on-demand). Aplikacije koje razvija DHMZ su vezane za požare, morske valove i osjet ugode.

3. Modeliranje učinaka – Obnovljivi izvori energije: Cilj ove aktivnosti je demonstrirati dodanu vrijednost projektne metodologije za detaljnu prognozu vremenskih ekstrema u primjeni na obnovljive izvore energije.

Sredstva se planiraju utrošiti za:

• intelektualne i osobne usluge za angažman novog osoblja i povjeravanje poslova na projektu (35%)

• stručno usavršavanje članova projektnog tima (7%)

• službena putovanja za provedbu projekta (28%)

• unapređenje računalne i ostale infrastrukture (30%)

Projekt je financiran od strane Europske komisije preko Europskog centra za srednjeročne prognoze vremena i Francuske meteorološke službe (Meteo-France), a DHMZ je jedna od gotovo tridesetak suradnih institucija.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Izrada nove konfiguracije modela | Nova konfiguracija ALARO/AROME modela na rezoluciji od 1 km za primjenu u okviru prognostičkih modela nove generacije | % završenosti | 0 | Meteo-France/DHMZ | 80 | 20 |  |
| Uspostava progostičkog valnog modela | Uspostavljeno operativno softversko rješenja za združivanje aktualnog meteorološkog modela DHMZ-a (HR20 konfiguracija) i valnog modela te prognostička primjena u superračunalnom okolišu | % završenosti | 0 | Meteo-France/DHMZ | 90 | 10 |  |
| Razvoj i demonstracija prognostičkog indeksa požarne opasnosti | Razvijeno operativno softversko rješenja za proračun požarne opasnosti na temelju prognostičkih rezultata meteorološkog modela DHMZ-a (HR20 konfiguracija) te prognostička primjena u superračunalnom okolišu | % završenosti | 0 | Meteo-France/DHMZ | 80 | 20 |  |
| Razvoj i demonstracija prognostičkog indeksa osjeta ugode | Razvijeno operativno softversko rješenja za proračun osjeta ugode tzv. UTCI indeksa na temelju prognostičkih rezultata meteorološkog modela DHMZ-a (HR20 konfiguracija) te prognostička primjena u superračunalnom okolišu | % završenosti | 0 | Meteo-France/DHMZ | 80 | 20 |  |
| Razvoj i demonstracija naknadne obrade prognoze na lokaciji vjetroelektrana | Uspostavljeno operativno softversko rješenja za naknadnu obradu prognostičkih rezultata meteorološkog modela DHMZ-a (HR20 konfiguracija) metodom analogona za lokacije vjetroelektrana | % završenosti | 0 | Meteo-France/DHMZ | 90 | 10 |  |

#### K654100 PROGNOSTIČKI ALATI ZA UBLAŽAVANJE ZDRUŽENIH POSLJEDICA SUŠE, TOPLINSKIH VALOVA I POŽARA NA PODRUČJU SREDIŠNJE EUROPE - CLIM4CAST

Zakonske i druge pravne osnove

Sporazum o suradnji (Partnerhip agreement) potpisan između vodećeg partnera CzechGlobe i ostalih partnera za provedbu projekta u sklopu programa Interreg Central Europe, uključujući i Državni hidrometeorološki zavod.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K654100 | 00 | 8.588 | 44.383 | 41.874 | 16.031 | 516,8 |

Očekuje se da će se, uslijed klimatskih promjena, na području središnje Europe povećati učestalost, trajanje i jačina suša, toplinskih valova i vremenskih uvjeta pogodnih za nastanak požara (DHF). Nestašica vode i suša predstavljaju izazove koji su uključeni u većinu nacionalnih pravnih okvira zemalja središnje Europe, posebno nakon niza suša tijekom razdoblja 2015. - 2021. Međutim, toplinski valovi i požarna ugroženost nisu dovoljno zastupljeni u zakonskim dokumentima niti implementirani u strategije i napore koji imaju za cilj povećati otpornost na te prijetnje. Središnja Europa treba sveobuhvatnu mogućnost ranog upozoravanja i praktične smjernice o tome kako bi se te prognoze mogle i trebale koristiti na nacionalnoj i regionalnoj razini od strane javnih i privatnih dionika. Nedostatak djelovanja djelomično je uzrokovan nedostatkom postojećih alata koji bi pratili, predviđali i posebno širili svijest o navedenim ekstremima na operativnoj osnovi, a sve skupa dovodi do opće nespremnosti na ove događaje na regionalnoj, nacionalnoj i prekograničnoj razini.

Glavni cilj projekta je povećati otpornost središnje Europe na učinke suše, toplinskih valova i požara te njihovog združenog djelovanja. U tu svrhu, u okviru projekta bit će razvijeni alati za prognoziranje navedene tri prijetnje te strategija njihove implementacije u nacionalne okvire upravljanja katastrofama u državama projektnih partnera. Projektom će također biti procijenjen utjecaj klimatskih promjena na pojavu suša, toplinskih valova i požara. Ti će rezultati tada biti dio strategije za povećanje svijesti o klimatskim promjenama u vezi ta tri ekstremna događaja te će se pripremiti smjernice kroz poticanje prekogranične suradnje kao odgovora na navedene tri prijetnje. Očekivanim rezultatima projekta poboljšat će se postojeći nacionalni sustavi za praćenje suše, toplinskih valova i ugroženosti od požara te proširiti na regionalnu razinu.

Projekt traje od 1. ožujka 2023. do 28. veljače 2026.

Planirana sredstva u proračunskom okviru za razdoblje 2024. – 2026. a prema planu aktivnosti na Projektu namijenjena su za podmirenje troškova plaća zaposlenih na projektu 70%, službenih putovanja, sastanke i radionice projektnih partnera i korisnika 22%, prikupljanje podataka o učincima suše, toplinskih valova i požara na podučju središnje Europe, dodatnih podataka 3% i nabavu uredske opreme 5%.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj organiziranih nacionalnih radionica i sastanaka | Radionice i sastanci s korisnicima te predstavljanje rezultata projekta | Broj | 3 | DHMZ | 1 | 1 | 1 |
| Broj sastanaka projektnih partnera | Sastanci projektnih partnera s ciljem planiranja aktivnosti, rasprave i analiza provedenih aktivnosti | Broj | 6 | DHMZ | 2 | 2 | 0 |
| Broj izrađenih projektnih izvješća | Broj izrađenih projektnih izvješća | Broj | 6 | DHMZ | 2 | 2 | 1 |